
Text rozhodnutia
Súd: Krajský súd Bratislava Spisová značka: 5Sd/61/2013 Identifikačné číslo súdneho spisu: 1013200552 Dátum vydania rozhodnutia: 30. 04. 2014 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2014:1013200552.1 Uznesenie Krajský súd v Bratislave v právnej veci navrhovateľa V.. Z. Q., bytom U. XXXX/XX, H., proti odporkyni Sociálnej poisťovni ústredie, Ul. 29. augusta č. 8, Bratislava, o predčasný starobný dôchodok, ktorý je po dovŕšení dôchodkového veku starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 18.12.2012 žiadal preskúmať rozhodnutie odporkyne číslo XXX XXX XXXX zo dňa 7.11.2012, ktorým odporkyňa uvoľnila od 1. novembra 2012 výplatu starobného dôchodku v sume 339,40 eur mesačne. Návrhom zo dňa 2.2.2013 navrhovateľ žiadal preskúmať rozhodnutie číslo XXX XXX XXXX X - V.. zo dňa 19.12.2012, ktorým odporkyňa zvýšila od 1. novembra 2012 sumu starobného dôchodku na 351,10 eur mesačne. Prehlásením na pojednávaní dňa 30.4.2014 navrhovateľ vzal späť návrh zo dňa 18.12.2012 a 2.2.2013 v celom rozsahu. Odporkyňa nemala námietky proti späťvzatiu návrhov. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1013200552.1 (dáta aktuálne k 26. 10. 2026). Záväzné je znenie zverejnené súdom.




